Увогуле, як расказвае намеснік дырэктара цэнтра Юлія Леанідаўна Сідарава, адшукаць дзіцяці замяшчальную сям’ю — задача няпростая. У прыватнасці, гэта звязана з тым, што прыёмнае бацькоўства ў Беларусі старэе, а моладзь не спяшаецца браць на сябе бацькоўскую адказнасць. У Партызанскім раёне ёсць яшчэ свая, спецыфічная, праблема — шмат прадпрыемстваў, і многія сем’і жывуць у інтэрнатах, а значыць, іх жыллёвыя ўмовы не адпавядаюць патрабаванням. Замяшчальныя ж бацькі афармляюцца на работу ў раёне свайго пражывання, а вось дзеці могуць быць і з іншых раёнаў горада.